《东湖怀洪景伯》
宋代·曾惇

东湖径昃半苍苔，问讯红蕖几许开。
渺渺波光侵坐席，霏霏荷许著尊罍。
片云正为诗情起，好雨更将凉意来。
别乘朝来知健否，颇思剧饮拗莲台。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。